  Майя Бывальцева Удмуртиысь тазалыкез утёнъя министр Георгий Щербак луиз. Сое юнматон сярысь ужкагазэз улосвыллэн тӧроез Александр Бречалов кинюртӥз, ивортэ элькун тӧролэн но кивалтэтлэн пресс-службазы. Георгий Щербак ужоскетаз 13-тӥ южтолэзе пыриз. 2019-тӥ арысен со министрлэсь ужзэ быдэсъясь вал. ВАТСАН Георгий Олегович Щербак 1987-тӥ арын Томскысь эм институтысь военно-медицинской факультетэз «Лечебно-профилактическое дело» ӧнеръя йылпумъяз. 2015-тӥ арын Россилэн азьмуртэн бордын ужась Калык хозяйствоя но кун службая росси академиез «Государственное и муниципальное управление» ӧнеръя быдтӥз. 1990-тӥ аръёсы Россиысь ожгар кужымъёсын Омыр-десант войсколэн частьёсаз тазалыкез утён ужез радъян ужоскетъёсын ужаз. 2004-2017 аръёсы Тула улосвылысь кун эм огазеяськонлэн валтӥсь эмчиез, Россиысь обороная министерстволэн санаторно-курортной огъетэзлэн кивалтӥсезлэн воштӥсез луыса ужаз. Кышнояськемын, кык пиоссэ будэтэ. Тегъёс: Политика Удмуртия Тазалыкезутёнъяминистерство кивалтэт интыужеюнматон кивалтӥсьёс  